  Туспуктэм: Григорий Фомин Наталия Сильвестрова 27-тӥ инвожое Удмуртие биологияя огъя кун экзаменлы йылпумъянъёс вуизы. Глазкарысь 1 номеро школаысь выпускник ужзэ 100 баллы гожтӥз. Со сярысь Дышетонлэсь ӟечлыксэ дунъянъя улосвыл центрлэн «ВКонтакте» мерлыко вотэсысь бамаз ивортӥзы. Та предметъя 1 сюрс 64 дышетскись тодон-валанъёссэс 13-тӥ инвожое эскериз. Туннэ нуналлы улосын 100 балллы экзамен сётэмъёс 34 луизы ни. Тодэ вайытом, Удмуртиын географияя, литературая но химияя экзаменэз 19 мурт 100 баллы гожтӥз, Ӟуч кылъя – сизьым, математикая – кык, физикая – одӥг. Тегъёс: Дышетон экзамен ЕГЭ Удмуртия  